SC के रिटायर्ड जस्टिस चेलमेश्वर बोले- कई तो ऐसे हैं, जिन्हें काम ही नहीं आता
‘Some judges are lazy & take yrs to write judgments, but no action from collegium’: Retd SC judge Chelameswar, सुप्रीम कोर्ट के रिटायर्ड जस्टिस जे चेलमेश्वर ने कुछ जजों को आलसी बताया है।
सुप्रीम कोर्ट के रिटायर्ड जस्टिस जे चेलमेश्वर ने कुछ जजों को आलसी बताया है। उन्होंने कहा कि कॉलेजियम बेहद अपारदर्शी तरीके से काम करता है। जजों के खिलाफ कोई आरोप सामने आता है तो अक्सर कोई कार्रवाई की ही नहीं जाती। उन्होंने ये भी दो टूक कहा कि कुछ जज आलसी हैं और समय पर फैसले तक नहीं लिखते हैं। उन्हें फैसले लिखने में सालों लग जाते हैं। कई तो ऐसे हैं, जिन्हें काम ही नहीं आता है।
अगर आरोप गंभीर हैं तो एक्शन लिया जाना चाहिए
जस्टिस चेलमेश्वर मंगलवार को केरल के कोच्चि में ‘क्या कॉलेजियम संविधान से अलग है’ विषय पर सेमिनार को संबोधित कर रहे थे। उन्होंने कहा कि कॉलेजियम के सामने तमाम मामले आते हैं, लेकिन अक्सर कुछ नहीं होता है। अगर जजों के खिलाफ आरोप गंभीर हैं तो एक्शन लिया जाना चाहिए। सामान्य तरीका है कि जिस जज पर आरोप है, उसका ट्रांसफर कर दिया जाए।
मैंने जजों के चयन को कार्यपालिका को सौंपने का सुझाव नहीं दिया: चेलमेश्वर 
उन्होंने कहा, अब अगर मैं कुछ कहता हूं तो रिटायरमेंट के बाद यह कहकर ट्रोल हो जाऊंगा कि मैं न्यायपालिका को क्यों परेशान कर रहे हैं, लेकिन यह मेरी किस्मत है। मैंने राष्ट्रीय न्यायिक नियुक्ति आयोग मामले में अपने असहमति पूर्ण फैसले में कभी भी जजों के चयन को कार्यपालिका को सौंपने का सुझाव नहीं दिया। मैं किसी और से ज्यादा इसके खतरों को जानता हूं।’
जस्टिस चेलमेश्वर ने कानून मंत्री किरण रिजिजू के 42वें संशोधन को लेकर दिए गए बयान पर कहा- ‘ किसी का इस बात पर ध्यान नहीं है कि कॉलेजियम सिस्टम को कैसे मजबूत किया जाए ताकि आम आदमी को इसका लाभ मिले।
सुप्रीम कोर्ट से जुड़ी भास्कर की ये खास खबरें भी पढ़ें ...
1. CJI ने वकील को फटकारा-मेरे अधिकार से खिलवाड़ न करें
भारत के चीफ जस्टिस डी वाई चंद्रचूड़ ने एक वकील से कहा कि मेरे अधिकार के साथ खिलवाड़ न करें। इसे लेकर उन्होंने वकील को फटकार भी लगाई। दरअसल, वकील कोर्ट में एक केस की सुनवाई की तारीख जल्दी पाने की कोशिश कर रहा था। पूरी खबर पढ़ें...
2. CJI चंद्रचूड़ का अहम बयान कहा- गंभीर अपराधों में जमानत देने से हिचकते हैं डिस्ट्रिक्ट जज
चीफ जस्टिस ऑफ इंडिया​​​ डीवाई चंद्रचूड़ ने कहा था कि डिस्ट्रिक्ट जज हीनियस क्राइम (जघन्य अपराध) में जमानत देने से हिचकते हैं। यही वजह है कि हाईकोर्ट्स में जमानत याचिकाओं की बाढ़ आ रही है। यह बात उन्होंने बार काउंसिल ऑफ इंडिया की तरफ से किए सम्मान समारोह के दौरान कही थी। इस दौरान कानून मंत्री किरेन रिजिजू भी मौजूद थे। पूरी खबर यहां पढ़ें...
3. CJI चंद्रचूड़ सीलबंद लिफाफा देखते ही नाराज हो रहे, सरकारें क्यों पेश करती हैं सीलबंद लिफाफा और इससे दिक्कत क्या है
‘मैं व्यक्तिगत रूप से सीलबंद लिफाफों के खिलाफ हूं। होता ये है कि हम वो देखते हैं, जो मामले से जुड़ा दूसरा पक्ष नहीं देख पाता और हम उसे दिखाए बिना मामले का फैसला करते हैं। यह मूल रूप से न्यायिक प्रक्रिया के उलट है। अदालत में गोपनीयता नहीं हो सकती।’ ये टिप्पणी सुप्रीम कोर्ट के चीफ जस्टिस डीवाई चंद्रचूड़ की है। पूरी खबर यहां पढे़ं...